《题招福寺檀栾轩》
宋代·邹极

开轩得幽致，槛外筑檀栾。日射黄金碎，风敲碧玉寒。

暑清移榻就，雪煖拥炉看。一水尘埃隔，壶中境界宽。

作者简介：抚州宜黄人，字适中，或作通中，号一翁。英宗治平四年进士。累官湖南转运使，时掌盐法者争以羡余希进，极条其不便，遂罢归。后擢度支员外郎。哲宗元祐初除江西提刑。以亲丧力请致仕。有《宜川集》。